Paweł Skrzecz

Paweł Ludwik Skrzecz (s. 25. elokuuta 1957 Varsova) on entinen puolalainen nyrkkeilijä ja olympiamitalisti.Sports Reference LLC

Skrzecz saavutti neljästä arvokisamitalistaan ensimmäisen Kölnin EM-kilpailuissa 1979: pronssia raskaassa keskisarjassa eli alle 81-kiloisissa.Lounasheimo, s. 765 Moskovan 1980 olympialaisissa hän saavutti raskaassa keskisarjassa hopeaa.Wallechinsky, s. 203Kluge, s. 726 Hän sai algerialaisesta M. Bouchichesta luovutusvoiton sekä voitti romanialaisen Georgica Donicin pistein 4–1 ja kuubalaisen Ricardo Rojasin pistein 3–2. Loppuottelussa hän hävisi jugoslavialaiselle Slobodan Kačarille pistein 1–4.

Münchenin MM-kilpailuissa 1982 Skrzecz saavutti raskaassa keskisarjassa hopeaa. Kultaa voitti kuubalainen Pablo Romero.Lounasheimo, s. 751 Varnan EM-kilpailuissa 1983 hän saavutti hopeaa hävittyään loppuottelussa neuvostoliittolaiselle Viktor Kohanovskille.Lounasheimo, s. 766 Los Angelesin 1984 olympialaisiin hän ei voinut osallistua itäblokin maiden boikotoinnin vuoksi.

Paweł Skrzeczin kaksosveli Grzegorz Skrzecz on myös nyrkkeilyn arvokisamitalisti.

 Lähteet 





 Viitteet 

Luokka:Puolalaiset nyrkkeilijät
Luokka:Puolalaiset olympiamitalistit
Luokka:Vuonna 1957 syntyneet
Luokka:Elävät henkilöt